Tuntematon sotilas (ooppera)

Tuntematon sotilas on Tauno Pylkkäsen säveltämä ooppera, joka kantaesitettiin Suomen Kansallisoopperassa 16. marraskuuta 1967 Edvin Laineen ohjaamana. Ooppera perustuu Väinö Linnan romaaniin Tuntematon sotilas, ja libreton laativat Pylkkänen ja Laine. Seppo Heikinheimo arvioi kantaesityksen jälkeen oopperan muodostuvan klassikoksi: 

Kansallisoopperan tuore pääjohtaja Alfons Almi tilasi Tuntemattoman sotilaan Suomen itsenäisyyden 50-vuotisjuhlavuotta varten vuoden 1966 alussa. Väinö Linna antoi hankkeelle siunauksensa, kun kantaesityksen ohjaajaksi luvattiin Edvin Laine. Kansallisoopperan taiteellinen johtaja Tauno Pylkkänen oli kokenut oopperasäveltäjä ryhtyessään työhön, mutta vaikeuksia tuottivat tiukka aikataulu ja Pylkkäsen paheneva alkoholiongelma. Hän sai kuitenkin viimeistellä teoksen kesällä 1967 Teoston taiteilijaresidenssissä Villa Vikanissa Pohjassa, jossa hän saattoi työskennellä rauhassa ja raitistui. Tuntemattomasta sotilaasta tuli Pylkkäsen uran suurin arvostelu- ja katsojamenestys. Teos esitettiin kaikkiaan 32 kertaa ja se sai enemmän katsojia kuin mikään suomalainen ooppera sitten Leevi Madetojan Pohjalaisten. Se jäi myös Pylkkäsen viimeiseksi oopperaksi.Koivisto, Juhani: ”Tuntematon Pylkkänen – kohtauksia oopperasäveltäjän elämästä”, Rondo Classic 10/2018, s. 43–45.

Kantaesityksensä jälkeen Tuntematon sotilas on esitetty ulkoilmaversiona Imatralla 1998 professori Markus Lehtisen aloitteesta.Siekkinen, Marko: Alikersantti Rokka laulaa taas. Ylen uutiset 19.1.2014. Vuonna 2014 ooppera esitettiin Oulussa, ja ohjaaja oli Lauri Maijala. Tutkija Ville Kivimäki pitää Maijalan ohjausta ”läpeensä lohduttomana”. (Kivimäki on tutkinut sotilaiden murtumista kirjassaan Murtuneet mielet: Taistelu suomalaissotilaiden hermoista 1939–1945, joka sai vuonna 2013 Tieto-Finlandian.Sirén, Vesa: Tuntematon sotilas -oopperan lohduttomuus riipaisi murtuneiden mielten tutkijaa.  Hs.fi 18.1.2014.)

 Lähteet 

Luokka:Suomenkieliset oopperat
Luokka:Tuntematon sotilas